ประจำเดือนมาเมื่อวันที่ 17 มิถุนายนที่ผ่านมาและหมดไปเมื่อวันที่ 24 หลังจากนั้นมีอาการปวดที่เต้านมทั้งสองข้างปวดแบบไม่มากแต่รู้สึกได้ เวลาบีบไม่ได้เจ็บแต่เวลาอยู่เฉยๆหรือทำกิจกรรมต่างๆจะปวดจี๊ดๆขึ้นมาเป็นๆหายๆ กดหรือบีบไม่มีก้อนอะไร แบบนี้จะอันตรายไหมคะ
สวัสดีค่ะ อาการปวดเต้านมสองข้างอาจจะเกิดจากการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น อาจจะคลำได้เหมือนเป็นก้อนร่วมด้วยได้ ร่วมกับมีอาการเจ็บหรือปวดร่วมด้วย เต้านมอาจบวมและแดง หรือเกิดจากการมีก้อนเนื้อใดๆในเต้านม หรือเกิดจากกล้ามเนื้อที่หน้าอกอักเสบก็ได้ หรือถ้าเป็นปวดจี๊ดๆเป็นๆหายๆ อาจจะเกี่ยวกับปลายเส้นประสาทอักเสบได้เช่นกันแนะนำการไม่ไปบีบหรือคลำก้อนบ่อยๆ ยังไม่เอายาอะไรไปทาเอง หลีกเลี่ยงการยกของหนัก ฝึกยืดเหยียดกล้ามเนื้อบริเวณแขนและหน้าอกควรไปพบแพทย์หากยังปวดมากขึ้น พักหรือกินยาแก้ปวดร่วมด้วยแล้วไม่ทุเลา หรือมีสารคัดหลั่งผิดปกติออกมาจากเต้านม